ce en kk ky ru ru ky ky ru ru ru bg ru ru ru en hbs_cyr ru ky hu ky ru ce mn ky ky ky ky ky ky ky ky ky ru ky ky ky ky ky ru ky ky ky ky ky ky ky ru ky kk ky ky ky ru ky ru ky ru ru ru ce ru ky ru ky ru ru ru ky ky ru ky bg ky ru ky ru ky ru kk ru ru ru ky myv ru
"Агым", 30.07.10 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ош облусу боюнча дайынсыз жоголгондордун жалпы саны 42 адамга жетти. Коменданттын орунбасары Замир Молдошевдин айтымында, азыр шаардык өлүкканада аты-жөнү такталбаган 62 адамдын сөөгү бар. Алардын ДНКларынын үлгүлөрү, кийимдеринин фрагменттери, туугандары жоголгондугу тууралуу арыз бергендердин анализдери Москвага жөнөтүлгөн. З.Молдошев жакындары дайынсыз жоголгон адамдар 11-июнда көмүлгөндөрдү кайра казуу талабы менен келип жатышканын да тастыктады. Бүгүнкү күндө өлгөндөрдүн жалпы саны 355.
Борбор Азиянын "соода жүрөгү" болгон Дордой базары кызыбай жатат. Мурдагыдай агылып келген казак баурдастар азайып, "өлүк сезон" өкүм сүрүүдө. Муну соода кылгандардын көбү өлкөдөгү кырдаалдан улам дешсе, айрымдары жылда болуп келген көрүнүш катары түшүндүрүшөт. Базарлар, соода мекемелери жана кызмат көрсөтүү чөйрөлөрү ассоциациясынын президенти Сергей Пономаревдун билдиришинче, бул элдин жайкы керектөөлөрүн камсыз кылып бүтүп, күзгү муктаждыктарды алууга камынбай жаткандыгына байланыштуу.
Түркиянын эл аралык уюму менен биргеликте Маданият министрлиги жыйырма жашка чейинки болочоктогу студенттерге сынак жарыялайт. Сынактан жеңген жаш талант Түркиянын түштүгүнөн орун алган университеттен билим алуу мүмкүнчүлүгүнө ээ болмокчу. Актердук, драматургия, пластикалык искусство бөлүмдөрүнөн бекер билим алууга жакшы шарт түзүлөт.
Жакында "Баланын укугун коргоочулар лигасы" коомдук фонду мындай акция уюштурду. Фонддун "Баламды 2010-жылкы окуу жылына мектепке алгылачы!" акциясы башталгандан тарта ишеним телефонуна күнүнө 10 адам чала баштаган. Байланышка чыккан ата-энелер айрым мектеп директорлорунун баланы кабыл алуу үчүн 5 миң сом сурашканын кабарлашкан. "Тилекке каршы, ата-энелер акчаны берип койгондон кийин, бизге байланышып жатышат" дейт фонд кызматкери Айзат Көкүлова. "Ошого карабай, баланы мектепке кабыл алууда кандай гана мыйзам бузуулар болбосун баарына чара көрөбүз" дейт.
Токмок шаарынын 27 жаштагы тургуну Ф-1 маркасындагы жарылуучу гранат менен изкубарлардын кылтагына түштү. Автобекетте койнуна гранат катып жүргөн жигиттин кандай максаты бар экени иликтенүүдө.
"ЭКСПО-2010" көргөзмөсүндөгү кыргыз экспозициясынын жетекчисинин алмашуусу боюнча болгон чыр ММКларга жарыяланган соң кытай тыңчылары бизден шектене башташты" дейт КР экспозициясынын экс-башкы директору Темирбек Эркинбеков. Анын айтымында, Кытайдын атайын кызматы Кыргызстандан келген студенттерге, павильондун кызматкерлерине өзгөчө маани бере башташкан. "Мени Кытайдагы кыргыз элчилигинин кайдыгерлиги таң калтырат. Элчиликтегилер бул көргөзмөгө катышуу канчалык маанилүү экенин билип туруп эч нерсе кылышкан жок" дейт Темирбек Эркинбеков. Анын пикиринче, 2010-жылдын 4-августунда өтүүчү көргөзмөгө даярдык өтө начар.
Апрель, май айларындагы кандуу окуяларда баатырларча көз жумган эрлердин абитуриент балдары унутта калган жок. Жакында алардын 31и ЖОЖдорго кабыл алынды. Алар бюджеттин эсебинен окутулат. Ал эми июнь айларындагы Ош, Жалал-Абад окуяларында жабыр тарткан үй-бүлөлөрдүн абитуриенттерине байланышкан маселе кийинчерээк каралаарын эскерте кетели.
Ылайым эле гастролдоп калсаңар экен
Жай бою кыргыз цирки гастролдоп биртоп жерди кыдырып келишти. Жакында эле Алматы шаарында Борбордук Азиядагы цирктердин директорлорунун саммити болуп өткөнү маалым болду. Ал саммитте күздөн баштап цирк кызматкерлери жаңы программа менен иштээрин Кыргыз циркинин директорунун орунбасары Кадырбек Тажиев маалымдады.
Кыргызстанда өндүрүлгөн эт продукцияларын Орусия, Казакстан өздөрүнө кийирбей жатышат. Кийирсе да ченеп-бычып, кийинки жылдары эшигин кенен ача элек. Анткени бизде эпизоотикалык абал жакшы эмес. Анын айынан малдын этин экспортко чыгара албай турабыз. Жакында Орусия жана Казакстандын атайын комиссиясы 500 уйду, 1000ге жакын койду текшерип көргөндө анын көпчүлүгү бруцеллез, сибир жарасы, шарп өңдүү ылаңдар менен ооруй тургандыгы аныкталган. Айрыкча, республика боюнча бруцеллез ылаңы канатын жайып баратат. Саламаттык сактоо министри С.Абдикаримовдун айтымында, өткөн жылы 3630 жолу бруцеллез оорусу катталган…Деги аягы жакшы болгой эле.
Жети эмес, жетимишке чыккыла
Кыргыз басма сөз айдыңында өз орду, жүзү бар "Замандаш" журналы жетиге чыгып жер баспай туру. Кыргыз тилиндеги туңгуч түстүү журнал негизинен Орусия, Казакстандагы эмгек мигранттарынын көйгөйүн ар бир санында жазып, алардын кайгы-кубанычын, ой-тилегин окурмандарга жеткизип келет. Ошондой эле көөнө тарых, көркөм өнөр, адабият, маданият, экономика, экология, саясат ж.б. темаларда жазылган аналитикалык материалдар, кыргыз жергесинин кайталангыс жаратылышын чагылдырган түстүү сүрөттөр "Замандаш" журналынын салабатын арттырып турган чагы. Аз убакыттын ичинде салмактуу сөзү, калыс позициясы менен калкынын сүймөнчүлүгүнө айланган кесиптештерибизге ийгилик каалайбыз.
Дааратканага барба, өзбек кармайт
29 жаштагы Жоомарт Абдыкеримовду 24-июнь күнү өзбек жоокерлери кармап кетишкен. Ал Ош-Бишкек жолу менен келатып, Шамалды-Сай шаарчасына жакын Коон-Базар деген жерге токтоп, дааратканага баратканда кармалган. Жол четинде эки-үч үйдөн башка эч кандай белги болгон эмес, чегара аймагы деген да эскертүү тактайы жок. "Мурда да ушул жерден кыргызстандык көп жарандарды өзбекстандык жоокерлер кармап кетишкенин уктук" деп билдирди Жоомарттын жакын тууганы. Ал эми Шамалды-Сай чегара отряды Ж. Абдыкеримов мамлекеттик чегараны бузган деген шек менен өзбек чегарачылары тарабынан кармалганын тастыктады. Ж. Абдыкеримов Өзбекстандын чегара кызматында же ички иштер бөлүмүндө отурат" деген такталбаган маалыматтар бар.
Дөөлөр менен кармашкан Шаке
Кыргыз эл акыны Шайлообек Дүйшеевдин "Эки дөөнүн кармашы" аталган китеби "Бийиктик" басмасынан жарык көрдү. Көкөтөйдүн ашындагы Кошой менен Жолойдун күрөшүн өзүнүн варианты катары жазып чыккан Шакебиздин бул чыгармасын "Агым" газетасы сандан-санга басып чыгаргандыгы окурмандардын эсинде чыгар. Таластагы "Манас ордо" тарыхый этнографиялык комплексинин колдоосу астында көз жарган "Эки дөөнүн кармашы" манас таануучуларды маң кылып, окурмандарды ойлондуруп турган кербези. Кытайдагы Жусуп Мамайды эске албаганда кыргыз профессионал адабиятынын тарыхында, жазма акындын "Манаска" тиш салышы биринчи жолу болуп отурат.
Иш илгери, иран бей
"Бишкек" эркин экономикалык аймагында Ален Лапшкари деген ирандык жаңы колбаса цехин ишке кийирди. 3 млн. кызылдай долларын жумшап, жабдууларын Германиядан сатып келип, ишке киришкен бул эргул күнүнө 10 т. колбаса чыгармакчымын деп күпүлдөөдө. Айтымында, анын продукцияларынын баары адал экен. Азырынча бул цехтен жергиликтүү 10 киши орун тапты.
Бишкек-Ош жолунда кечки саат сегиздер чамасында "Мерседес" автоунаасынын айдоочусу А.Ахмедкулов рулду башкаралбай кырсыкка кабылды. Башкаруудан чыккан унаа жолдон эки-үч жолу аласалып, ичиндеги 13 жүргүнчү жабыркады. Алар Кара-Балта шаарындагы ооруканага жеткирилип, он бири катуу жаракат алса, экөө окуя болгон жерден көз жумду.
"Жаңы Агым - пресс"
кыргыз тилиндеги гезит "Агым"
email • архив • редакция
Равшан ЖЭЭНБЕКОВ кимге сүйүүсүн арнаган?
Ошко оомат кайра келет
Өз-жатка бөлбөгөн өрнөктүү камкордук
Эмки эрмек ЕККУ болду
"Курманжан датка" фондунун төрайымы Жылдыз Жолдошева:
"Убактылуу өкмөттүн беш мүчөсү Батыров менен соодалашкан"
XXI эмес, XXII кылымда жүргөн жаштарыбыз бар
"ИИМге айтылган сындар ишти оңдойт"
"Максимдикиндей тагдырды душманыма да каалабайм"
"Бизде милдет-темелер арбын, каражат жок"
Кайран гана 40 млн. доллар
ЭлТР коомдук телерадио компаниясынын башкы директору Шайырбек АБДЫРАХМАН:
"Телевидение - бул кумдан үй куруу, кылт этсе көчүп түшөт"